
స్టెప్స్ ఉన్న పాటలకు డాక్టర్ అక్కినేని నాగేశ్వరరావు ఆ తరం ప్రేక్షకులకు ఆద్యుడు, ఆరాధ్యుడు. అయితే మధ్యతరం నుంచి ఇప్పటివరకూ తనదైన ముద్రతో పాటల్లో స్టెప్స్కి స్పీడ్ పెంచి, సినిమాకి తన డాన్సులు, పాటలే ఓ ప్రత్యేక ఆకర్షణగా మలుచుకొన్న హీరో చిరంజీవి. అలాంటి వీరిద్దరూ కలసి ఓ సినిమాలో నటిస్తే ఇక చెప్పేదేముంది? రెండు తరాలకు చెందిన ఈ అగ్రనటుల కాంబినేషన్ లో సినిమా తీసే బాధ్యతని గీతా ఆర్ట్స్ అధినేత అల్లు అరవింద్ అప్పట్లో స్వీకరించారు. అంతవరకూ చిరంజీవితో తప్ప తెలుగులో మరో హీరోతో సినిమాలు తీయని ఆయన ‘మెకానిక్ అల్లుడు’ పేరుతో ఈ మల్టీస్టారర్ చిత్రాన్ని నిర్మించారు. మరో విషయమేమిటంటే తనకంటే సీనియర్స్ అయిన హీరోలందరితోనూ చిరంజీవి నటించారు కానీ అక్కినేనితో నటించే అవకాశం ఎప్పుడూ రాలేదు. చిన్నతనం నుంచీ అక్కినేని చిత్రాలు చూసి థ్రిల్ ఫీలయిన చిరంజీవి ఆయనతో కలసి నటించే అవకాశం రావడంతో చాలా ఆనందంగా అంగీకరించారు. చిరంజీవి అంటే ఉన్న వాత్సల్యంతో అక్కినేని కూడా కలసి నటించడానికి అంగీకరించారు. ‘మెకానిక్ అల్లుడు’ చిత్రంలో అక్కినేని, చిరంజీవి పోటీపడి నటించారు. ముఖ్యంగా వారిద్దరి మీదా చిత్రీకరించిన ‘గురువా...గురువా గుర్రమెక్కు గురువా’ పాట ఇద్దరి అభిమానుల్నీ సంతృప్తి పరచింది. మరో విషయమేమిటంటే ‘మెకానిక్ అల్లుడు’ నిర్మాణంలో ఉన్న సమయంలోనే ఎన్టీఆర్, మోహన్ బాబు కాంబినేషన్లో ‘మేజర్ చంద్రకాంత్’ సినిమా తయారవుతుండటంతో అవి రెండూ ఒకదానికొకటి పోటీ అనే అభిప్రాయం జనంలో ఏర్పడింది.. దాంతో ఈ రెండు మల్టీస్టారర్స్ జాతకాలు ఎలా ఉంటాయనే విషయం మీద ఆ రోజుల్లో జోరుగా ఊహాగానాలు సాగేవి. భారీ అంచనాల మధ్య విడుదలైన ఈ రెండు చిత్రాల్లో ‘మేజర్ చంద్రకాంత్’ సినిమాదే పై చేయి అయ్యింది. ఆ అంచనాలే కొంప ముంచడంతో ‘మెకానిక్ అల్లుడు’ ఆశించిన విజయం సాధించలేదు!

steps unna paatalaku dactor akkineni nageshwararao aa taram prekshakulaku aadyudu, aaraadhyudu. ayithe madhyataram nunchi ippativarakuu tanadaina mudratho paatallo stepsky speed penchi, sinimaki tana daansulu, paatale oo pratyeka aakarshanagaa maluchukonna heero chiranjeevi. alanti veeriddaruu kalasi oo cinemalo natiste ika cheppedemundi? rendu taraalaku chendina ee agranatula combination loo sinima teese baadhyatani geetaa arts adhinetha allu aravind appatlo sweekarinchaaru. antavarakuu chiranjeevito tappa telugulo maro heerotho cinimaalu teeyani aayana ‘meconic alludu’ paerutho ee multiestarer chitraanni nirminchaaru. maro vishayamemitante tanakante seaniers ayina heerolandaritoonu chiranjeevi natinchaaru cony akkinenitho natinche avakaasam eppuduu raledu. chinnatanam nunchi akkineni chitraalu chusi thrill pheelayina chiranjeevi aayanatho kalasi natinche avakaasam raavadamtho chala aanandamgaa angeekarinchaaru. chiranjeevi ante unna vaatsalyamtho akkineni kuudaa kalasi natinchadaaniki angeekarinchaaru. ‘meconic alludu’ chitramlo akkineni, chiranjeevi potipadi natinchaaru. mukhyamgaa vaariddari meeda chitreekarinchina ‘guruwa...guruwa gurramekku guruwa’ paata iddari abhimaanulnii santrupti parachindi. maro vishayamemitante ‘meconic alludu’ nirmaanamlo unna samayamlone ntr, mohan baabu combinationlo ‘mager chandrakant’ sinima tayaaravutundatamto avi rendoo okadaanikokati poty ane abhiprayam janamlo erpadindi.. daamto ee rendu multiestarers jaatakaalu ela untayane vishayam meeda aa rojullo jorugaa oohaagaanaalu sagevi. bhari anchanaala madhya vidudalaina ee rendu chitraallo ‘mager chandrakant’ sinimade pai cheyi ayyindi. aa anchanaale kompa munchadamtho ‘meconic alludu’ aasinchina vijayam saadhinchaledu!